Wyn mag nog uitgevoer word | Netwerk24
Deur Francois Williams 15 Julie 2020 13:54
Wyn kan steeds uitgevoer word, al mag dit nie tans in winkels aangeskaf word nie. Foto: Pixabay
Die navorsing op grond waarvan die regering die naweek besluit het om die verbod op alkoholverkope weer in te stel, is in Wes-Kaapse trauma-eenhede gedoen, sê Khumbudzi Ntshaveni, minister van kleinsakeontwikkeling.
Dis nie waar dat wynboere en hul werkers negatief geraak gaan word weens die drankverbod nie, want hulle mag steeds alkohol uitvoer, het Ntshaveni aangevoer in antwoord op kritiek van DA-parlementslede op ’n aanlyn vergadering van die komitees wat oor haar departement toesig hou.
Volgens Ntshaveni is Suid-Afrika nie ’n federale staat nie maar ’n verenigde, unitêre staat en die Wes-Kaap is nie ’n land op sy eie nie. Volgens haar is die syfers uit Wes-Kaapse trauma-eenhede ook landwyd te sien, en is Suid-Afrika ’n land van drankmisbruik. Daarom moes die regering weer die drankverbod instel.
Hoë rentekoerse is ‘antirevolusionêr’
Hoewel amptenare van die departement se kleinsakefinansieringsagentskap (Sefa) gesê het die skerp laer repokoers raak sy rente-inkomste negatief, het parlementslede aangevoer rentekoerse moet laag wees sodat lenings aan kleinsake bekostigbaar is. Ntshaveni het saamgestem en gesê hoë rentekoerse is “anti-revolusionêr”.
Meer oor: Wynuitvoere | Staat Van Inperking | Koronavirus | Wynbedryf | Drankverbod | Covid-19